title: 2011/408/EU: Sklep Sveta z dne 28. junija 2011 o določitvi poenostavljenih pravil in postopkov glede sanitarnega nadzora ribiških proizvodov, živih školjk, iglokožcev, plaščarjev, morskih polžev in njihovih stranskih proizvodov ter proizvodov iz teh stranskih proizvodov iz Grenlandije  Besedilo velja za EGP

text:
               12.7.2011

               SL

               Uradni list Evropske unije

               L 182/24

         SKLEP SVETA
   z dne 28. junija 2011
   o določitvi poenostavljenih pravil in postopkov glede sanitarnega nadzora ribiških proizvodov, živih školjk, iglokožcev, plaščarjev, morskih polžev in njihovih stranskih proizvodov ter proizvodov iz teh stranskih proizvodov iz Grenlandije
   (Besedilo velja za EGP)
   (2011/408/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 203 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega parlamenta,
   v skladu s posebnim zakonodajnim postopkom,
   ob upoštevanju naslednjega:

               (1)

               Grenlandija spada med čezmorske države in ozemlja s seznama v Prilogi II k Pogodbama. V skladu s členom 198 Pogodbe o delovanju Evropske unije (v nadaljnjem besedilu: Pogodba) je namen pridruževanja čezmorskih držav in ozemelj Uniji spodbujati gospodarski in socialni razvoj čezmorskih držav in ozemelj ter vzpostavljati tesne ekonomske odnose med njimi in Unijo kot celoto.

               (2)

               Danska in Grenlandija sta zaprosili, da se v skladu s pravili o veterinarsko-sanitarnem nadzoru, ki se uporabljajo za trgovino znotraj Unije, med Unijo in Grenlandijo dovolijo veterinarski pregledi ribiških proizvodov, školjk, iglokožcev, plaščarjev, morskih polžev, stranskih proizvodov in proizvodov iz teh stranskih proizvodov, s poreklom iz Grenlandije v skladu s Prilogo III k Sklepu Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (Sklep o pridružitvi čezmorskih držav) (1) in enakih proizvodov, vnesenih v Grenlandijo iz tretjih držav.

               (3)

               Trgovina s temi proizvodi med Grenlandijo in Unijo bi se morala torej izvajati v skladu s pravili Unije na področju zdravstvenega varstva živali in varnosti hrane. Zato bi morali Danska in Grenlandija zagotoviti, da so pošiljke proizvodov, odpravljene v Unijo iz Grenlandije, skladne z ustreznimi pravili Unije na področju zdravstvenega varstva živali in varnosti hrane. Zlasti upravičeni nosilci dejavnosti na področju krme in živil bi morali biti registrirani in vpisani na seznam v skladu z Uredbo (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).

               (4)

               Veterinarski pregledi na mejnih kontrolnih točkah v Grenlandiji bi se morali izvajati v skladu z Direktivo Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3). Veterinarski pregledi na mejnih kontrolnih točkah bi se morali izvajati v tesnem sodelovanju s carinskimi uradniki. Zaradi poenostavitve teh nalog je primerno, da se pristojnim organom zagotovi sklicevanje na kombinirano nomenklaturo (KN) iz Priloge I k Odločbi Komisije 2007/275/ES z dne 17. aprila 2007 o seznamih živali in proizvodov, ki jih je treba pregledati na mejnih kontrolnih točkah v skladu z direktivama Sveta 91/496/EGS in 97/78/ES (4).

               (5)

               Pristojni organ Grenlandije bi moral dati Komisiji uradna zagotovila o uveljavljanju pravil Unije in zahteve na področju zdravstvenega varstva živali za zadevne proizvode. Navedena zagotovila naj bi zajemala zlasti skladnost z veljavnimi določbami Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi (5), Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (6) in Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (7). Navedena zagotovila bi morala vključevati tudi zavezo o zagotovitvi skladnosti s pravili o trgovini znotraj Unije.

               (6)

               Direktiva Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih (8) zahteva izdelavo nacionalnih načrtov spremljanja za živali iz ribogojstva. V skladu s tem bi se morale navedene določbe uporabljati tudi za Grenlandijo.

               (7)

               Da se omogoči uvoz proizvodov, ki jih zajema ta sklep, iz Grenlandije v Unijo v skladu s pravili iz pravnih aktov Unije na področju trgovine znotraj Unije in da se zagotovi sanitarna varnost zadevnih proizvodov, bi se morali Danska in Grenlandija zavezati, da bodo zadevne določbe zakonodaje Unije prenesene v pravo Grenlandije pred datumom začetka uporabe tega sklepa.

               (8)

               Danska in Grenlandija bi se morali poleg tega zavezati, da bosta zagotovili skladnost uvoza zadevnih proizvodov iz tretjih držav v Grenlandijo s pravili Unije na področju zdravstvenega varstva živali in varnosti hrane.

               (9)

               Direktiva Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (9) določa uvedbo računalniškega sistema za povezavo veterinarskih organov, predvsem zaradi poenostavitve hitre izmenjave informacij med pristojnimi organi v zvezi z zdravstvenim varstvom in dobrim počutjem živali (TRACES). Odločba Komisije 2004/292/ES z dne 30. marca 2004 o uvedbi sistema TRACES (10) države članice zavezuje k uporabi tega sistema od 1. aprila 2004. Sistem TRACES je bistven za učinkovit nadzor trgovine z živalmi in proizvodi živalskega izvora, zato bi ga bilo treba uporabljati za prenos podatkov o gibanju proizvodov in trgovini z njimi med Grenlandijo in Unijo.

               (10)

               Izbruhi bolezni živali, navedeni v Direktivi Sveta 82/894/EGS z dne 21. decembra 1982 o prijavljanju živalskih boleznih v Skupnosti (11), se morajo sporočiti Komisiji po sistemu obveščanja o boleznih živali (ADNS) v skladu z Odločbo Komisije 2005/176/ES z dne 1. marca 2005 o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS (12). Navedene določbe bi se morale v zvezi z zadevnimi proizvodi uporabljati tudi za Grenlandijo.

               (11)

               Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (13), je vzpostavila sistem hitrega obveščanja za obveščanje o neposrednem ali posrednem tveganju za zdravje ljudi, ki izhaja iz živil ali krme. Te določbe bi se morale v zvezi z zadevnimi proizvodi uporabljati tudi za Grenlandijo.

               (12)

               Preden lahko Grenlandija začne izvajati veterinarske preglede proizvodov, ki so v Grenlandijo vneseni iz tretjih držav, bi bilo treba v Grenlandiji opraviti inšpekcijski pregled Unije, da se preveri, če je ena ali več mejnih kontrolnih točk v Grenlandiji skladnih z zahtevami Direktive 97/78/ES in Uredbe Komisije (ES) št. 136/2004 z dne 22. januarja 2004 o postopkih za veterinarske preglede proizvodov, uvoženih iz tretjih držav, na mejnih kontrolnih točkah Skupnosti (14) ter Odločbe Komisije 2001/812/ES z dne 21. novembra 2001 o zahtevah za odobritev mejnih kontrolnih točk, odgovornih za veterinarske preglede proizvodov, ki so vneseni v Skupnost iz tretjih držav (15).

               (13)

               V primeru, da so rezultati navedenega inšpekcijskega pregleda pozitivni bi bilo treba eno ali več mejnih kontrolnih točk v Grenlandiji uvrstiti na seznam iz Odločbe Komisije 2009/821/ES z dne 28. septembra 2009 o sestavi seznama odobrenih mejnih kontrolnih točk, določitvi nekaterih pravil za kontrolne preglede, ki jih izvajajo veterinarski strokovnjaki Komisije, in določitvi veterinarskih enot v TRACES (16). Zaradi zagotovitve učinkovite kontrole proizvodov, ki jih zajema ta sklep, vnesenih v Grenlandijo in v Unijo, je primerno, da se ta sklep uporablja od trenutka uvrstitve ene ali več mejnih kontrolnih točk v Grenlandiji na seznam iz Odločbe 2009/821/ES.

               (14)

               Ta sklep ne vpliva na kakršen koli uvozni režim ribiških proizvodov, ki temelji na Protokolu (št. 34) o posebni ureditvi za Grenlandijo, priloženemu k Pogodbama –

         SPREJEL NASLEDNJI SKLEP:
   Člen 1
   Vsebina in področje uporabe
   Ta sklep določa poenostavljena pravila in postopke za izvajanje sanitarnega nadzora ribiških proizvodov, školjk, iglokožcev, plaščarjev, morskih polžev in njihovih stranskih proizvodov ter proizvodov iz teh stranskih proizvodov (v nadaljnjem besedilu: proizvodi), s poreklom iz Grenlandije ali vnesenih v Grenlandijo iz tretjih držav in nato uvoženih iz Grenlandije v Unijo (v nadaljnjem besedilu: proizvodi iz Grenlandije).
   Člen 2
   Opredelitve pojmov
   Za namene tega sklepa se uporabljajo naslednje opredelitve pojmov:

               (a)

               „školjke“ pomeni mehkužce, kakor so opredeljeni v točki 2.1 Oddelka 2 Priloge I k Uredbi (ES) št. 853/2004;

               (b)

               „ribiški proizvodi“ pomeni proizvode, kakor so opredeljeni v točki 3.1 Oddelka 3 Priloge I k Uredbi (ES) št. 853/2004;

               (c)

               „stranski proizvodi in proizvodi iz teh stranskih proizvodov“ pomeni stranske živalske proizvode in pridobljene proizvode v smislu točke 1 oziroma 2 člena 3 Uredbe (ES) št. 1069/2009, če so pridobljeni iz ribiških proizvodov, školjk, iglokožcev, plaščarjev ali morskih polžev;

               (d)

               „proizvodi s poreklom iz Grenlandije“ pomeni proizvode iz točk (a), (b) in (c) tega člena, kakor so opredeljeni v skladu z določbami Priloge III k Sklepu 2001/822/ES.

         Člen 3
   Splošna pravila za sanitarni nadzor proizvodov med Unijo in Grenlandijo
   1.   Danska in Grenlandija zagotovita, da se v Grenlandiji izvajajo ustrezni pravni akti Unije, ki se uporablja za proizvode, opredeljene v členu 2.
   2.   Države članice ne izvajajo veterinarskih pregledov, ki veljajo za proizvode iz tega sklepa. Proizvodi, ki prihajajo iz Grenlandije se dajo na notranji trg v skladu s sanitarnimi pravili, ki se uporabljajo znotraj Unije, če Danska in Grenlandija zagotovita predvsem dosledno upoštevanje naslednjih pogojev:

               (a)

               učinkovit prenos v zakonodajo Grenlandije in izvajanje ustreznih pravil iz pravnih aktov Unije na področju zdravstvenega varstva živali in varnosti hrane v zvezi s proizvodi;

               (b)

               priprava in posodabljanje seznama nosilcev dejavnosti na področju krme in živil, ki so registrirani, s strani pristojnih organov Danske in Grenlandije v skladu s členom 31 Uredbe (ES) št. 882/2004;

               (c)

               skladnost pošiljk proizvodov, odpravljenih v Unijo iz Grenlandije, z ustreznimi pravili iz pravnih aktov Unije na področju zdravstvenega varstva živali in varnosti hrane.

         Člen 4
   Načrti spremljanja za živali iz ribogojstva
   V skladu z Direktivo 96/23/ES Danska in Grenlandija predložita Komisiji v odobritev načrte spremljanja za odkrivanje prisotnosti ostankov in snovi v živalih iz ribogojstva v Grenlandiji.
   Člen 5
   Pregledi proizvodov, vnesenih v Grenlandijo iz tretjih držav
   1.   Za pošiljke proizvodov, vnesenih v Grenlandijo iz tretjih držav, se v skladu s pravili iz Direktive 97/78/ES izvedejo veterinarski pregledi.
   Zaradi lažjega izvajanja zadevnih veterinarskih pregledov Komisija zagotovi pristojnim organom Danske in Grenlandije oznake KN za proizvode, naštete v Prilogi I k Odločbi Komisije 2007/275/EC.
   2.   Predlogi za mejne kontrolne točke v Grenlandiji se v skladu s členom 6(2) Direktive 97/78/ES predložijo Komisiji v odobritev.
   Seznam mejnih kontrolnih točk, odobrenih za Grenlandijo, se vključi na seznam mejnih kontrolnih točk v državah članicah, ki so odobrene v skladu z direktivama 91/496/EGS in 97/78/ES.
   Člen 6
   Informacijski sistem
   1.   Podatki o gibanju proizvodov v Grenlandijo in iz nje ter trgovini z njimi se predložijo v danskem jeziku po celovitem računalniškem veterinarskem sistemu (TRACES) v skladu z Odločbo Komisije 2004/292/ES.
   2.   Bolezni vodnih živali v zvezi s proizvodi v Grenlandiji se prijavijo po sistemu obveščanja o boleznih živali (ADNS) v skladu z Direktivo 82/894/EGS in Odločbo Komisije 2005/176/ES.
   3.   Neposredna in posredna tveganja za zdravje ljudi, povezana s proizvodi v Grenlandiji, se sporočijo po sistemu hitrega obveščanja za živila in krmo (RASFF), vzpostavljenega z Uredbo (ES) št. 178/2002.
   Člen 7
   Identifikacijska oznaka
   Pošiljke proizvodov, odpravljene v Unijo iz Grenlandije, se v skladu s pravili iz oddelka I(B) Priloge II k Uredbi (ES) št. 853/2004 označijo z identifikacijsko oznako za Grenlandijo, „GL“.
   Člen 8
   Potrditev izpolnjevanja pogojev iz tega sklepa
   Danska in Grenlandija pred datumom iz člena 9, ko se začne uporabljati ta sklep, Komisiji pisno potrdita, da so bili sprejeti potrebni ukrepi za uporabo tega sklepa.
   Člen 9
   Začetek veljavnosti in uporaba
   Ta sklep začne veljati dvajseti dan po objavi v Uradnem listu Evropske unije.
   Uporablja se od dneva uvrstitve prve mejne kontrolne točke v Grenlandiji na seznam iz Odločbe Komisije 2009/821/ES.

      V Luxembourgu, 28. junija 2011

            Za Svet

            Predsednik

         FAZEKAS S.

      (1)  UL L 314, 30.11.2001, str. 1.

      (2)  UL L 165, 30.4.2004, str. 1.

      (3)  UL L 24, 30.1.1998, str. 9.

      (4)  UL L 116, 4.5.2007, str. 9.

      (5)  UL L 300, 14.11.2009, str. 1.

      (6)  UL L 139, 30.4.2004, str. 55.

      (7)  UL L 328, 24.11.2006, str. 14.

      (8)  UL L 125, 23.5.1996, str. 10.

      (9)  UL L 224, 18.8.1990, str. 29.

      (10)  UL L 94, 31.3.2004, str. 63.

      (11)  UL L 378, 31.12.1982, str. 58.

      (12)  UL L 59, 5.3.2005, str. 40.

      (13)  UL L 31, 1.2.2002, str. 1.

      (14)  UL L 21, 28.1.2004, str. 11.

      (15)  UL L 306, 23.11.2001, str. 28.

      (16)  UL L 296, 12.11.2009, str. 1.


title: Sklep Evropskega parlamenta (EU) 2017/1707 z dne 27. aprila 2017 o zaključnem računu Evropske agencije za varnost in zdravje pri delu za proračunsko leto 2015

text:
               29.9.2017

               SL

               Uradni list Evropske unije

               L 252/299

         SKLEP EVROPSKEGA PARLAMENTA (EU) 2017/1707
   z dne 27. aprila 2017
   o zaključnem računu Evropske agencije za varnost in zdravje pri delu za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost in zdravje pri delu za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za varnost in zdravje pri delu za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0053/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4), zlasti člena 14,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0116/2017),

               1.

               odobri zaključni račun Evropske agencije za varnost in zdravje pri delu za proračunsko leto 2015;

               2.

               naroči svojemu predsedniku, naj ta sklep posreduje direktorici Evropske agencije za varnost in zdravje pri delu, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 179.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 216, 20.8.1994, str. 1.

      (5)  UL L 328, 7.12.2013, str. 42.


title: Sklep Sveta (EU) 2017/477 z dne 3. marca 2017 o stališču, ki se sprejme v imenu Evropske unije v Svetu za sodelovanje, ustanovljenem na podlagi Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, glede načina delovanja Sveta za sodelovanje, Odbora za sodelovanje, posebnih pododborov ali kakršnih koli drugih teles

text:
               18.3.2017

               SL

               Uradni list Evropske unije

               L 73/15

         SKLEP SVETA (EU) 2017/477
   z dne 3. marca 2017
   o stališču, ki se sprejme v imenu Evropske unije v Svetu za sodelovanje, ustanovljenem na podlagi Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, glede načina delovanja Sveta za sodelovanje, Odbora za sodelovanje, posebnih pododborov ali kakršnih koli drugih teles
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(1) in člena 37 Pogodbe,
   ob upoštevanju Pogodbe o delovanju Evropske unije ter zlasti člena 91, člena 100(2) in členov 207 in 209 v povezavi s členom 218(9) Pogodbe,
   ob upoštevanju predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Člen 281(3) Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani (1) (v nadaljnjem besedilu: Sporazum) določa začasno uporabo Sporazuma v celoti ali delno.

               (2)

               Člen 3 Sklepa Sveta (EU) 2016/123 (2) določa, kateri deli Sporazuma se začasno uporabljajo. Ti deli Sporazuma se začasno uporabljajo od 1. maja 2016.

               (3)

               V skladu s členom 268(7) Sporazuma Svet za sodelovanje sprejme svoj poslovnik.

               (4)

               V skladu s členom 268(6) in členom 269(3) Sporazuma Svetu za sodelovanje in Odboru za sodelovanje izmenično predsedujeta predstavnik Evropske unije in predstavnik Republike Kazahstan.

               (5)

               V skladu s členom 269(1) Sporazuma Svetu za sodelovanje pri opravljanju njegovih nalog pomaga Odbor za sodelovanje.

               (6)

               V skladu s členom 269(7) Sporazuma Svet za sodelovanje v svojem poslovniku določi naloge in delovanje Odbora za sodelovanje ter kakršnega koli pododbora ali telesa, ki ga ustanovi Svet za sodelovanje.

               (7)

               V skladu s členom 269(5) Sporazuma se lahko Odbor za sodelovanje sestane v posebni sestavi, da obravnava ustrezna vprašanja, povezana z naslovom III (Trgovina in poslovanje). V skladu s členom 269(6) Sporazuma se lahko Svet za sodelovanje odloči za ustanovitev posebnih pododborov ali kakršnega koli drugega telesa, ki mu lahko pomaga pri izvrševanju njegovih nalog, in določi sestavo in naloge takšnih pododborov ali teles in način njihovega delovanja.

               (8)

               V skladu s členom 268(1) Sporazuma mora Svet za sodelovanje nadzorovati in redno preverjati izvajanje Sporazuma. V skladu s členom 268(4) Sporazuma lahko Svet za sodelovanje na Odbor za sodelovanje prenese katera koli svoja pooblastila, vključno s pooblastilom za sprejemanje zavezujočih odločitev. V skladu s členom 268(3) Sporazuma lahko Svet za sodelovanje na podlagi soglasja pogodbenic posodobi ali spremeni priloge k Sporazumu brez poseganja v katere koli posebne določbe naslova III (Trgovina in poslovanje).

               (9)

               V skladu s členom 25(3) Sporazuma Svet za sodelovanje ustanovi pododbor za carinsko sodelovanje. O vprašanjih, zajetih v poglavju 2 Sporazuma, poteka reden dialog v skladu s členom 25(4) Sporazuma. Odbor za sodelovanje lahko določi tudi pravila za vodenje takšnega dialoga, kot je določeno v členu 25(4) Sporazuma.

               (10)

               Da bi zagotovili učinkovito izvajanje Sporazuma, bi bilo treba poslovnike Sveta za sodelovanje, Odbora za sodelovanje in pododborov sprejeti čim prej.

               (11)

               Stališče Unije v Svetu za sodelovanje bi zato moralo temeljiti na priloženih osnutkih sklepov –

         SPREJEL NASLEDNJI SKLEP:
   Člen 1
   1.   Stališče, ki se sprejme v imenu Unije v Svetu za sodelovanje, ustanovljenem s členom 268(1) Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, temelji na osnutkih sklepov Sveta za sodelovanje, ki so priloženi temu sklepu, v zvezi s:

               —

               sprejetjem poslovnika Sveta za sodelovanje in poslovnikov Odbora za sodelovanje, posebnih pododborov ali katerih koli drugih teles,

               —

               ustanovitvijo pododbora za pravosodje, svobodo in varnost, pododbora za energetiko, promet, okolje in podnebne spremembe ter pododbora za carinsko sodelovanje.

         2.   Predstavniki Unije v Svetu za sodelovanje se lahko strinjajo z manjšimi tehničnimi spremembami osnutkov sklepov Sveta za sodelovanje brez dodatnega sklepa Sveta.
   Člen 2
   Svetu za sodelovanje v imenu Unije predseduje visoki predstavnik Unije za zunanje zadeve in varnostno politiko v skladu z njegovimi nalogami na podlagi Pogodb in v skladu z njegovo funkcijo predsednika Sveta za zunanje zadeve.
   Člen 3
   Ta sklep začne veljati na dan sprejetja.

      V Bruslju, 3. marca 2017

            Za Svet

            Predsednik

         M. FARRUGIA

      (1)  UL L 29, 4.2.2016, str. 3.

      (2)  Sklep Sveta (EU) 2016/123 z dne 26. oktobra 2015 o podpisu Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, v imenu Evropske unije, in o njegovi začasni uporabi (UL L 29, 4.2.2016, str. 1).

      OSNUTEK
      SKLEP št. 1/2017 SVETA ZA SODELOVANJE MED EU IN REPUBLIKO KAZAHSTAN
      z dne…
      o sprejetju svojega poslovnika ter poslovnikov Odbora za sodelovanje, posebnih pododborov ali kakršnih koli drugih teles
      SVET ZA SODELOVANJE MED EU IN REPUBLIKO KAZAHSTAN JE –
      Ob upoštevanju Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani (1) (v nadaljnjem besedilu: Sporazum) in zlasti člena 268 Sporazuma,
      ob upoštevanju naslednjega:

                  (1)

                  V skladu s členom 281(3) Sporazuma se deli Sporazuma začasno uporabljajo od 1. maja 2016.

                  (2)

                  V skladu s členom 268(7) Sporazuma Svet za sodelovanje sprejme svoj poslovnik.

                  (3)

                  V skladu s členom 269(1) Sporazuma Svetu za sodelovanje pri izvrševanju njegovih nalog pomaga Odbor za sodelovanje.

                  (4)

                  V skladu s členom 269(6) Sporazuma se Svet za sodelovanje lahko odloči za ustanovitev posebnih pododborov ali kakršnega koli drugega telesa, ki mu lahko pomaga pri izvrševanju njegovih nalog, ter za določitev sestave, nalog in načina delovanja tega pododbora ali telesa.

                  (5)

                  V skladu s členom 25(3) Sporazuma Svet za sodelovanje ustanovi pododbor za carinsko sodelovanje.

                  (6)

                  V skladu s členom 269(7) Sporazuma Svet za sodelovanje v svojem poslovniku določi naloge in delovanje Odbora za sodelovanje ter kakršnega koli pododbora ali telesa, ki ga ustanovi Sveta za sodelovanje.

                  (7)

                  Svet za sodelovanje, ki se je sestal 6. oktobra 2016 v Bruslju, je sklenil, da se njegov poslovnik sprejme z izmenjavo verbalnih not –

            SPREJEL NASLEDNJI SKLEP:
      Člen 1
      Sprejmejo se poslovniki Sveta za sodelovanje ter Odbora za sodelovanje, posebnih pododborov ali kakršnega koli drugega telesa, ki ga ustanovi Svet za sodelovanje, določeni v Prilogah I in II.
      Člen 2
      Ta sklep začne veljati na dan sprejetja.

         V …,

               Za Svet za sodelovanje

               Predsednik

         (1)  UL L 29, 4.2.2016, str. 3.

         PRILOGA I

            POSLOVNIK SVETA ZA SODELOVANJE

         Člen 1
         Splošne določbe
         1.   Svet za sodelovanje, ustanovljen v skladu s členom 268(1) Sporazuma, opravlja svoje naloge v skladu s členom 268 Sporazuma.
         2.   V skladu sčlenom 268(5) Sporazuma, Svet za sodelovanje sestavljajo predstavniki pogodbenic. Pri sestavi Sveta za sodelovanje se upoštevajo posebna vprašanja, ki se obravnavajo na posameznem zasedanju. Svet za sodelovanje se sestaja na ministrski ravni.
         3.   V skladu s členom 268(2) Sporazuma in za namen doseganja ciljev Sporazuma, Svet za sodelovanje sprejema odločitve, ki so zavezujoče za pogodbenici. Svet za sodelovanje sprejme ustrezne ukrepe za izvajanje svojih odločitev, po potrebi tudi tako, da posebne organe, ustanovljene v skladu s Sporazumom, pooblasti, da delujejo v njegovem imenu. Svet za sodelovanje lahko daje tudi priporočila. Sklepe in priporočila sprejme v soglasju s pogodbenicama po zaključku njunih notranjih postopkov. Svet za sodelovanje lahko svoja pooblastila prenese na Odbor za sodelovanje.
         4.   Pogodbenici v tem poslovniku sta pogodbenici, navedeni v členu 285 Sporazuma.
         Člen 2
         Predsedstvo
         Pogodbenici predsedujeta Svetu za sodelovanje izmenično za obdobje 12 mesecev. Prvo obdobje se začne z datumom prvega zasedanja Sveta za sodelovanje in se konča 31. decembra istega leta.
         Člen 3
         Zasedanja
         1.   Svet za sodelovanje se sestane enkrat letno in po medsebojnem dogovoru pogodbenic, če to zahtevajo okoliščine. Svet za sodelovanje se sestane v prostorih, v katerih običajno zaseda Svet Evropske unije, razen če se pogodbenici ne dogovorita drugače.
         2.   Vsako zasedanje Sveta za sodelovanje poteka na dan, o katerem se dogovorita pogodbenici.
         3.   Zasedanja Sveta za sodelovanje skupaj skličeta sekretarja Sveta za sodelovanje po dogovoru s predsednikom Sveta za sodelovanje najkasneje 30 koledarskih dni pred datumom zasedanja.
         Člen 4
         Zastopanje
         1.   Če se člani Sveta za sodelovanje ne morejo udeležiti zasedanja, jih lahko zastopajo zastopniki. Član, ki želi biti zastopan, predsedniku Sveta za sodelovanje pred zasedanjem pisno sporoči ime svojega zastopnika.
         2.   Zastopnik člana Sveta za sodelovanje izvršuje vse pravice zastopanega člana.
         Člen 5
         Delegacije
         1.   Člane Sveta za sodelovanje lahko spremljajo uradniki. Pred vsakim zasedanjem se predsednika Sveta za sodelovanje prek sekretariata Sveta za sodelovanje obvesti o predvideni sestavi delegacije vsake pogodbenice.
         2.   Svet za sodelovanje lahko ob soglasju pogodbenic na svoja zasedanja povabi predstavnike drugih organov pogodbenic ali neodvisne strokovnjake za posamezno področje, in sicer kot opazovalce ali da zagotovijo informacije o posebnih zadevah. Pogodbenici se dogovorita o pravilih in pogojih, pod katerimi se lahko ti opazovalci udeležijo zasedanj.
         Člen 6
         Sekretariat
         Uradnik generalnega sekretariata Sveta Evropske unije in uradnik Republike Kazahstan delujeta skupaj kot sekretarja Sveta za sodelovanje.
         Člen 7
         Korespondenca
         1.   Korespondenca, naslovljena na Svet za sodelovanje, se naslovi na katerega koli sekretarja Sveta za sodelovanje, ki nato o njej obvesti drugega sekretarja.
         2.   Sekretarja Sveta za sodelovanje zagotovita, da se korespondenca naslovljena na Svet za sodelovanje posreduje predsedniku Sveta za sodelovanje in po potrebi razpošlje članom Sveta za sodelovanje.
         3.   Korespondenco predsednika Sveta za sodelovanje naslovnikom pošljeta sekretarja Sveta za sodelovanje v njegovem imenu. Ta korespondenca se, kadar je to primerno, razpošljejo članom Sveta za sodelovanje.
         Člen 8
         Zaupnost
         Če pogodbenici ne skleneta drugače, zasedanja Sveta za sodelovanje niso javna. Kadar pogodbenica Svetu za sodelovanje predloži informacije, ki so označene kot zaupne, druga pogodbenica navedene informacije obravnava kot take.
         Člen 9
         Dnevni red zasedanj
         1.   Predsednik Sveta za sodelovanje pripravi začasni dnevni red za vsako zasedanje Sveta za sodelovanje. Sekretarja Sveta za sodelovanje ga pošljeta naslovnikom iz člena 7(3) najpozneje 15 koledarskih dni pred začetkom zasedanja.
         Začasni dnevni red vključuje točke, glede katerih je predsednik Sveta za sodelovanje prejel zahtevo za vključitev na dnevni red najpozneje 21 koledarskih dni pred zasedanjem. Takšne točke se uvrstijo na začasni dnevni red samo, če je bila sekretarjema Sveta za sodelovanje pred dnem razpošiljanja dnevnega reda poslana ustrezna dokumentacija.
         2.   Svet za sodelovanje na začetku vsakega zasedanja sprejme dnevni red. Če se pogodbenici strinjata, se lahko dnevnemu redu doda kakršna koli točka, ki ni na začasnem dnevnem redu.
         3.   Predsednik Sveta za sodelovanje lahko v dogovoru s pogodbenicama skrajša roke, določene v odstavku 1, da se upoštevajo posebne okoliščine.
         Člen 10
         Zapisnik
         1.   Sekretarja Sveta za sodelovanje skupaj pripravita osnutek zapisnika vsakega zasedanja Sveta za sodelovanje.
         2.   V zapisniku se v zvezi z vsako točko dnevnega reda praviloma navede naslednje:

                     (a)

                     dokumentacija, predložena Svetu za sodelovanje;

                     (b)

                     izjave, za katere so člani Sveta za sodelovanje zahtevali, da se zapišejo v zapisnik, ter

                     (c)

                     vprašanja, o katerih sta se dogovorili pogodbenici, kot so sprejeti sklepi, dogovorjene izjave in kakršne koli ugotovitve.

               3.   Osnutek zapisnika se predloži Svetu za sodelovanje v potrditev. Svet za sodelovanje ta osnutek zapisnika potrdi na naslednjem zasedanju. Ta osnutek zapisnika pa se lahko potrdi tudi pisno.
         Člen 11
         Sklepi in priporočila
         1.   Svet za sodelovanje sprejema sklepe in daje priporočila v medsebojnemu dogovoru pogodbenic in po zaključku njunih notranjih postopkov.
         2.   Svet za sodelovanje lahko poleg tega sprejema sklepe ali daje priporočila po pisnem postopku, če se pogodbenici tako dogovorita. V ta namen predsednik Sveta za sodelovanje v skladu s členom 7(3) pošlje članom Sveta za sodelovanje osnutek sklepa ali priporočila v pisni obliki najpozneje 21 koledarskih dni pred zasedanjem. Člani Sveta za sodelovanje v navedenem roku sporočijo svoje pridržke ali spremembe, ki jih želijo vložiti. Predsednik Sveta za sodelovanje lahko po posvetovanju s pogodbenicama skrajša rok, da se upoštevajo zahteve posamezne okoliščine.
         3.   Akti Sveta za sodelovanje v smislu člena 268(2) Sporazuma se naslovijo kot „Sklep“ oziroma „Priporočilo“, naslovu sledijo zaporedna številka, datum njihovega sprejetja akta in opis predmeta, ki ga ureja akt. Te sklepe in priporočila podpiše predsednik Sveta za sodelovanje, overita pa jih sekretarja Sveta za sodelovanje. Ti sklepi in priporočila se razpošljejo v skladu s členom 7(3) tega poslovnika. Vsaka pogodbenica se lahko odloči za objavo sklepov in priporočil Sveta za sodelovanje v svojem uradnem listu.
         4.   Vsak sklep ali priporočilo Sveta za sodelovanje začne veljati na dan sprejetja, razen če ni v sklepu ali priporočilu določeno drugače.
         Člen 12
         Jeziki
         1.   Uradni jeziki Sveta za sodelovanje so uradni jeziki pogodbenic.
         2.   Delovna jezika Sveta za sodelovanje sta angleščina in ruščina. Če ni določeno drugače, se Svet za sodelovanje pri svojih posvetovanjih opira na dokumentacijo, ki je napisana v teh dveh jezikih.
         Člen 13
         Stroški
         1.   Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Sveta za sodelovanje.
         2.   Odhodke, ki so povezani s tolmačenjem na zasedanjih Sveta za sodelovanje, prevajanjem in razmnoževanjem dokumentov, krije Unija.
         3.   Druge odhodke, povezane s praktično organizacijo zasedanja Sveta za sodelovanje, krije pogodbenica, ki gosti zasedanje.
         Člen 14
         Odbor za sodelovanje in posebni pododbori
         1.   V skladu s členom 269(1) Sporazuma Svetu za sodelovanje pri opravljanju njegovih nalog pomaga Odbor za sodelovanje, in sicer na področjih, za katera je Svet za sodelovanje nanj prenesel pooblastila. V skladu s členom 269(2) Sporazuma, Odbor za sodelovanje sestavljajo predstavniki obeh pogodbenic in sicer načeloma na ravni visokih državnih uradnikov.
         2.   Odbor za sodelovanje pripravi zasedanja in posvetovanja Sveta za sodelovanje, po potrebi izvaja sklepe Sveta za sodelovanje in na splošno zagotavlja kontinuiteto odnosov v okviru pridružitve ter pravilno delovanje Sporazuma. Odbor za sodelovanje preuči vsa vprašanja, ki mu jih predloži Svet za sodelovanje, ter vsa druga vprašanja, ki se morebiti pojavijo pri izvajanju Sporazuma. Odbor za sodelovanje predloge ali kakršne koli osnutke sklepov ali priporočil predloži v odobritev Svetu za sodelovanje. V skladu s členom 268(4) Sporazuma lahko Svet za sodelovanje na Odbor za sodelovanje prenese katera koli svoja pooblastila, vključno s pooblastilom za sprejemanje zavezujočih odločitev.
         3.   Odbor za sodelovanje sprejema odločitve in daje priporočila, za katere je pooblaščen v skladu s Sporazumom.
         4.   Kadar Sporazum predvideva obveznost ali možnost posvetovanja ali kadar se pogodbenici sporazumno odločita, da se bosta posvetovali, lahko tako posvetovanje poteka v okviru Odbora za sodelovanje, če Sporazum ne določa drugače. Posvetovanje se lahko nadaljuje v okviru Sveta za sodelovanje, če se pogodbenici s tem strinjata.
         5.   V skladu s členom 269(6) Sporazuma se Svet za sodelovanje lahko odloči za ustanovitev posebnih pododborov ali kakršnega koli drugega telesa, ki mu lahko pomaga pri izvrševanju njegovih nalog, ter za določitev sestave, nalog in načina delovanja tega pododbora ali telesa.
         6.   V skladu s členom 25(3) Sporazuma Svet za sodelovanje ustanovi pododbor za carinsko sodelovanje.
         Člen 15
         Spremembe poslovnika
         Ta poslovnik se lahko spremeni v skladu s členom 11.

         PRILOGA II

            POSLOVNIK ODBORA ZA SODELOVANJE IN POSEBNIH PODODBOROV ALI KAKRŠNEGA KOLI DRUGEGA TELESA, KI GA JE USTANOVIL SVET ZA SODELOVANJE

         Člen 1
         Splošne določbe
         1.   Odbor za sodelovanje, ustanovljen v skladu s členom 269(1) Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani (v nadaljnjem besedilu: Sporazum), pomaga Svetu za sodelovanje pri opravljanju njegovih nalog ter izvaja naloge, določene v Sporazumu, in tiste, ki mu jih naloži Svet za sodelovanje. V skladu s členom 269(7) Sporazuma Svet za sodelovanje v njegovem poslovniku določi naloge in delovanje Odbora za sodelovanje.
         2.   Odbor za sodelovanje pripravi zasedanja in posvetovanja Sveta za sodelovanje, po potrebi izvaja sklepe Sveta za sodelovanje in na splošno zagotavlja kontinuiteto odnosov v okviru pridružitve ter pravilno delovanje Sporazuma. Odbor za sodelovanje preuči vsa vprašanja, ki mu jih predloži Svet za sodelovanje, ter vsa druga tekoča vprašanja, ki se morebiti pojavijo pri izvajanju Sporazuma. Odbor za sodelovanje predloži vse predloge ali osnutke sklepov in priporočil v sprejetje Svetu za sodelovanje.
         3.   V skladu s členom 269(2) Sporazuma, Odbor za sodelovanje sestavljajo predstavniki pogodbenic in sicer načeloma na ravni visokih državnih uradnikov. Ti predstavniki so odgovorni za posamezna vprašanja, ki se obravnavajo na zasedanjih Odbor za sodelovanje. V skladu s členom 2 tega poslovnika Odboru za sodelovanje izmenično predsedujeta predstavnik Evropske unije in predstavnik Republike Kazahstan.
         4.   Če se Odbor za sodelovanje v skladu s členom 269(5) Sporazuma sestane v posebni sestavi, da obravnava ustrezna vprašanja, povezana z naslovom III (Trgovina in poslovanje) Sporazuma („trgovinska sestava“), ga sestavljajo uradniki Evropske komisije in Republike Kazahstan, ki so pristojni za trgovino in z njo povezane zadeve. V skladu s členom 2 tega poslovnika predseduje Odboru za sodelovanje, ki se sestane v trgovinski sestavi, predstavnik Evropske komisije ali Republike Kazahstan, ki je visoki uradnik in, ki je odgovoren za trgovino in z njo povezane zadeve. Zasedanj se udeležujejo tudi predstavnik Evropske službe za zunanje delovanje.
         5.   V skladu s členom 269(4) Sporazuma Odbor za sodelovanje sprejema odločitve v zadevah, ki jih določa ta sporazum, in na področjih, za katera je Svet za sodelovanje nanj prenesel pooblastila. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje. Odbor za sodelovanje sprejema sklepe s soglasjem med pogodbenicama po zaključku njunih notranjih postopkov.
         6.   Pogodbenici za katere velja ta poslovnik sta pogodbenici, navedeni v členu 285 Sporazuma.
         Člen 2
         Predsedstvo
         Pogodbenici predsedujeta Odboru za sodelovanje izmenično za obdobje 12 mesecev. Prvo obdobje se začne z datumom prvega zasedanja Sveta za sodelovanje in se konča 31. decembra istega leta.
         Člen 3
         Zasedanja
         1.   Če se pogodbenici ne dogovorita drugače, se Odbor za sodelovanje sestaja redno in najmanj enkrat letno. Izredne seje Odbora za sodelovanje se lahko skličejo na zahtevo katere koli pogodbenice, če se pogodbenici strinjata.
         2.   Vsako zasedanje Odbora za sodelovanje skliče njegov predsednik na kraju in na dan, o katerih se dogovorita pogodbenici. Sekretariat Odbora za sodelovanje pošlje vabilo na zasedanje najpozneje 28 koledarskih dni pred začetkom zasedanja, če se pogodbenici ne dogovorita drugače.
         3.   Odbor za sodelovanje v trgovinski sestavi se sestane vsaj enkrat letno in kadar to zahtevajo okoliščine, z vzajemnim soglasjem pogodbenic. Vsako zasedanje skliče predsednik Odbora za sodelovanje v njegovi trgovinski sestavi na kraju, na dan in na način, o katerih se dogovorita pogodbenici. Sekretariat Odbora za sodelovanje v trgovinski sestavi pošlje vabilo na zasedanje najpozneje 15 koledarskih dni pred začetkom zasedanja, če se pogodbenici ne dogovorita drugače.
         4.   Kadar je mogoče, se redno zasedanje Odbora za sodelovanje skliče pravočasno pred rednim zasedanjem Sveta za sodelovanje.
         5.   Izjemoma in če se pogodbenici strinjata, lahko zasedanja Odbora za sodelovanje potekajo prek katerih koli dogovorjenih tehnoloških sredstev, kot je videokonferenca.
         Člen 4
         Delegacije
         Sekretariat Odbora za sodelovanje pred vsakim zasedanjem pogodbenici obvesti o predvideni sestavi delegacij, ki se v imenu vsake pogodbenice udeležita zasedanja.
         Člen 5
         Sekretariat
         1.   Uradnik Evropske službe za zunanje delovanje in uradnik ministrstva za zunanje zadeve Republike Kazahstan delujeta skupaj kot sekretarja Odbora za sodelovanje. Skupaj izvajata naloge sekretariata v duhu medsebojnega zaupanja in sodelovanja, razen če ta poslovnik določa drugače.
         2.   Uradnik Evropske komisije in uradnik Republike Kazahstan, ki sta odgovorna za trgovino in z njo povezane zadeve, skupaj delujeta kot sekretarja Odbora za sodelovanje v trgovinski sestavi.
         Člen 6
         Korespondenca
         1.   Korespondenca, naslovljena na Odbor za sodelovanje, se naslovi na katerega koli sekretarja Odbora za sodelovanje, ki nato o njej obvesti drugega sekretarja.
         2.   Sekretarja Odbora za sodelovanje zagotovita, da se korespondenca, naslovljena na Odbor za sodelovanje, posreduje predsedniku Odbora za sodelovanje in po potrebi razpošlje kot dokumentacija iz člena 7.
         3.   Korespondenco predsednika Odbora za sodelovanje naslovnikom pošljeta sekretarja v njegovem imenu. Taka korespondenca se razpošlje, kadar je to primerno, kakor določa člen 7.
         Člen 7
         Dokumentacija
         1.   Dokumentacija se razpošilja prek sekretarjev Odbora za sodelovanje.
         2.   Pogodbenica svojo dokumentacijo pošlje svojemu sekretarju, ki jo nato posreduje sekretarju druge pogodbenice.
         3.   Sekretar Unije dokumentacijo razpošlje ustreznim predstavnikom Unije in v takšni korespondenci med naslovnike sistematično doda sekretarja Republike Kazahstan.
         4.   Sekretar Republike Kazahstan dokumentacijo razpošlje ustreznim predstavnikom Republike Kazahstan in v takšni korespondenci med naslovnike sistematično doda sekretarja Unije.
         Člen 8
         Zaupnost
         Če pogodbenici ne skleneta drugače, zasedanja Odbora za sodelovanje niso javna. Kadar pogodbenica Odboru za sodelovanje predloži informacije, ki so označene kot zaupne, druga pogodbenica navedene informacije obravnava kot take.
         Člen 9
         Dnevni red zasedanj
         1.   Sekretariat Odbora za sodelovanje na podlagi predlogov pogodbenic za vsako zasedanje Odbora za sodelovanje pripravi začasni dnevni red in osnutke operativnih sklepov, kot je določeno v členu 10. Začasni dnevni red vključuje točke, za katere je sekretariat Odbora za sodelovanje prejel zahtevo za vključitev na dnevni red s strani pogodbenice. Dnevnemu redu se priloži ustrezna dokumentacija, nato pa se razpošlje najpozneje 21 koledarskih dni pred zasedanjem.
         2.   Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred zasedanjem.
         3.   Odbor za sodelovanje na začetku vsakega zasedanja sprejme dnevni red. Če se pogodbenici strinjata, se lahko dnevnemu redu doda kakršna koli točka, ki ni na začasnem dnevnem redu.
         4.   Predsedujoči zasedanju Odbora za sodelovanje lahko ob soglasju druge pogodbenice na ad-hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo zasedanj Odbora za sodelovanje in predložijo informacije o posebnih zadevah. Pogodbenici zagotovita, da takšni predstavniki ali strokovnjaki spoštujejo vse zahteve glede zaupnosti.
         5.   Predsedujoči zasedanju Odbora za sodelovanje lahko po posvetovanju s pogodbenicama skrajša roka iz odstavkov 1 in 2, da se upoštevajo posebne okoliščine.
         Člen 10
         Zapisnik in operativni sklepi
         1.   Sekretarja Odbora za sodelovanje skupaj pripravita osnutek zapisnika vsakega zasedanja Odbora za sodelovanje.
         2.   V zapisniku se v zvezi z vsako točko dnevnega reda praviloma navede naslednje:

                     (a)

                     seznam udeležencev zasedanja, spremljajočih uradnikov ter vseh opazovalcev ali strokovnjakov, ki so se udeležili zasedanja;

                     (b)

                     dokumentacija, predložena Odboru za sodelovanje;

                     (c)

                     izjave, za katere je Odbor za sodelovanje zahteval, da se zapišejo v zapisnik, ter

                     (d)

                     operativne sklepe zasedanja, kot je določeno v odstavku 4.

               3.   Osnutek zapisnika se Odboru za sodelovanje predloži v sprejetje na naslednjem zasedanju. Ta osnutek zapisnika pa se lahko potrdi tudi pisno. Osnutek zapisnika zasedanja Odbora za sodelovanje v trgovinski sestavi se odobri v 28 koledarskih dneh po vsakem zasedanju. Izvod zapisnika se pošlje vsem naslovnikom iz člena 7.
         4.   Sekretar Odbora za sodelovanje iz pogodbenice, ki predseduje Odboru za sodelovanje, pripravi osnutek operativnih sklepov vsakega zasedanja Odbora za sodelovanje. Ta osnutek operativnih sklepov se skupaj z dnevnim redom pošlje pogodbenicama praviloma najpozneje 15 koledarskih dni pred začetkom naslednjega zasedanja. Ta osnutek operativnih sklepov se med zasedanjem posodablja, tako da Odbor za sodelovanje, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe pogodbenic. Operativni sklepi se po sprejetju dodajo zapisniku, njihovo izvajanje pa se pregleda na enem od naslednjih zasedanj Odbora za sodelovanje. Odbor za sodelovanje v ta namen sprejme predlogo, ki omogoča spremljanje spoštovanja rokov za izvedbo vsakega ukrepa.
         Člen 11
         Sklepi in priporočila
         1.   V posebnih primerih, kadar Sporazum določa prenos pooblastil za sprejemanje sklepov ali dajanje priporočil ali če je Svet za sodelovanje prenesel taka pooblastila na Odbor za sodelovanje, sklepe sprejme ali priporočila poda Odbor za sodelovanje. Odbor za sodelovanje sprejme sklepe in poda priporočila v medsebojnemu dogovoru pogodbenic in po zaključku njunih notranjih postopkov. Vsak sklep ali priporočilo podpiše predsednik Odbora za sodelovanje, overita pa ga sekretarja Odbora za sodelovanje.
         2.   Odbor za sodelovanje lahko sprejme sklepe ali poda priporočila po pisnem postopku, če se pogodbenici strinjata. Pisni postopek je uradna izmenjava not med sekretarjema Odbora za sodelovanje, ki delujeta po dogovoru s pogodbenicama. Na predlog sklepa ali priporočila, ki se v ta namen razpošlje v pisni obliki v skladu s členom 7, se morebitni pridržki ali spremembe sporočijo najpozneje v roku 21 koledarskih dni pred zasedanjem. Predsednik Odbora za sodelovanje lahko v dogovoru s pogodbenicama skrajša roke iz tega odstavka, da se upoštevajo posebne okoliščine. Ko je dogovor o besedilu dosežen, sklep ali priporočilo podpiše predsednik Odbora za sodelovanje in ga overita sekretarja Odbora za sodelovanje.
         3.   Akti Odbora za sodelovanje se naslovijo kot „Sklep“ oziroma „Priporočilo“. Vsak sklep ali priporočilo Odbora za sodelovanje začne veljati na dan sprejetja, razen ni če v njem drugače določeno.
         4.   Sklepi in priporočila se pošljejo pogodbenicama na podlagi člena 7.
         5.   Vsaka pogodbenica se lahko odloči za objavo sklepov in priporočil Odbora za sodelovanje v svojem uradnem listu.
         Člen 12
         Poročila
         Odbor za sodelovanje o svojih dejavnostih in dejavnostih svojih posebnih pododborov ali kakršnega koli drugega telesa poroča Svetu za sodelovanje na vsakem rednem zasedanju Sveta za sodelovanje.
         Člen 13
         Jeziki
         1.   Uradni jeziki Odbora za sodelovanje so uradni jeziki pogodbenic.
         2.   Delovna jezika Odbora za sodelovanje sta angleščina in ruščina. Če ni določeno drugače, se Odbor za sodelovanje pri svojih posvetovanjih opira na dokumentacijo, ki je napisana v teh dveh jezikih.
         Člen 14
         Stroški
         1.   Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Odbora za sodelovanje.
         2.   Stroške, povezane z organizacijo zasedanj Odbora za sodelovanje in razmnoževanjem dokumentov, krije pogodbenica, ki je gostiteljica zasedanja.
         3.   Odhodke v zvezi s tolmačenjem na zasedanjih Odbora za sodelovanje in prevajanjem dokumentacije v angleščino in ruščino ali iz teh dveh jezikov v skladu s členom 13(2) krije pogodbenica, ki je gostiteljica zasedanja.
         Stroške tolmačenja in prevajanja v druge jezike ali iz njih krije neposredno pogodbenica prosilka.
         4.   Kadar je potreben prevod dokumentov v uradne jezike Unije, stroške krije Unija.
         Člen 15
         Spremembe poslovnika
         Ta poslovnik se lahko spremeni s sklepom Sveta za sodelovanje v skladu s členom 268(1) Sporazuma.
         Člen 16
         Posebni pododbori ali kakršna koli druga telesa
         1.   Pododbore sestavljajo predstavniki pogodbenic, ki so zadolženi za zadeve s katerimi se sooča vsak posamezen posebni pododbor. Če s Sporazumom ni določeno drugače ali če v okviru Sveta za sodelovanje ni bil sprejet drugačen dogovor, se ta poslovnik smiselno uporablja tudi za vsak pododbor ali katerokoli drugo telo.
         2.   Pododbori lahko na svojih področjih pristojnosti med drugim:

                     (a)

                     izmenjujejo mnenja o vseh vprašanjih skupnega interesa, vključno s prihodnjimi ukrepi in viri, ki so potrebni za njihovo izvajanje in uporabo;

                     (b)

                     organizirajo redna posvetovanja in spremljajo izvajanje Sporazuma;

                     (c)

                     sprejmejo praktične ureditve in ukrepe glede vprašanj, opredeljenih v Sporazumu;

                     (d)

                     izdajo priporočila;

                     (e)

                     če jih je Svet za sodelovanje pooblastil za izvajanje njegovih odločitev v skladu s členom 1(3) Poslovnika Sveta za sodelovanje, v zvezi s tem delujejo v njegovem imenu.

               3.   Zasedanja pododborov ali karkšnega koli drugega telesa se lahko prožno organizirajo glede na potrebe bodisi v Bruslju bodisi v Republiki Kazahstan ali na primer prek videokonference. Pododbori in kakršo koli drugo telo služijo kot platforma za spremljanje napredka, za obravnavo nekaterih vprašanj in izzivov, ki izhajajo iz tega procesa ter za oblikovanje priporočil in operativnih sklepov.
         4.   Sekretariatu Odbora za sodelovanje se v vednost pošlje izvod vse relevantne korespondence, dokumentacije in sporočil, ki se nanašajo na pododbor ali katero koli drugo telo.
         Člen 17
         Če ni določeno drugače, se ta poslovnik smiselno uporablja za Odbor za sodelovanje v trgovinski sestavi.

      OSNUTEK
      SKLEP št. 2/2017 SVETA ZA SODELOVANJE MED EU IN REPUBLIKO KAZAHSTAN
      z dne …
      o ustanovitvi treh posebnih pododborov
      SVET ZA SODELOVANJE MED EU IN REPUBLIKO KAZAHSTAN JE –
      Ob upoštevanju Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani (1) (v nadaljnjem besedilu: Sporazum) in zlasti člena 69(6) Sporazuma,
      ob upoštevanju naslednjega:

                  (1)

                  V skladu s členom 281(3) Sporazuma se deli Sporazuma začasno uporabljajo od 1. maja 2016.

                  (2)

                  V skladu s členom 269(6) Sporazuma se lahko Svet za sodelovanje odloči za ustanovitev posebnih pododborov ali kakršnega koli drugega telesa, ki mu lahko pomaga pri izvrševanju njegovih nalog.

                  (3)

                  V skladu s členom 25(3) Sporazuma Svet za sodelovanje ustanovi pododbor za carinsko sodelovanje.

                  (4)

                  Da se omogočijo razprave na strokovni ravni o ključnih področjih, za katera se Sporazum začasno uporablja, bi bilo treba ustanoviti dva posebna pododbora.

                  (5)

                  S soglasjem pogodbenic bi moralo biti možno spremeniti seznam pododborov –

            SPREJEL NASLEDNJI SKLEP:
      Člen 1
      Ustanovijo se posebni pododbori iz Priloge.
      Člen 2
      Poslovnike posebnih pododborov iz Priloge ureja člen 16 Poslovnika Odbora za sodelovanje in posebnih pododborov ali kakršnega koli drugega telesa, ki ga ustanovi Svet za sodelovanje, kot je bil sprejet s Sklepom št. 1/2017 Sveta za sodelovanje med EU in Republiko Kazahstan.
      Člen 3
      Seznam posebnih pododborov iz Priloge se lahko s soglasjem pogodbenic spremeni.
      Člen 4
      Ta sklep začne veljati na dan sprejetja.

         V …,

               Za Svet za sodelovanje

               Predsednik

         (1)  UL L 29, 4.2.2016, str. 3.

         PRILOGA

            SEZNAM POSEBNIH PODODBOROV

                     (1)

                     Pododbor za pravosodje, svobodo in varnost

                     (2)

                     Pododbor za energetiko, promet, okolje in podnebne spremembe

                     (3)

                     Pododbor za carinsko sodelovanje


title: Sklep političnega in varnostnega odbora EULEX/1/2008 z dne 7. februarja 2008 o imenovanju vodje policijske misije Evropske unije za utrditev pravne države na Kosovu, EULEX KOSOVO

text:
               16.2.2008

               SL

               Uradni list Evropske unije

               L 42/99

      SKLEP POLITIČNEGA IN VARNOSTNEGA ODBORA EULEX/1/2008
   z dne 7. februarja 2008
   o imenovanju vodje policijske misije Evropske unije za utrditev pravne države na Kosovu, EULEX KOSOVO
   (2008/125/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 pogodbe,
   ob upoštevanju Skupnega ukrepa Sveta 2008/124/SZVP (1) z dne 4. februarja 2008 o misiji Evropske unije za utrditev pravne države na Kosovu, EULEX KOSOVO, in zlasti člena 12(2) Skupnega ukrepa,
   ob upoštevanju naslednjega:

               (1)

               Politični in varnostni odbor (PVO) se je 4. maja 2007 načeloma strinjal s predlogom generalnega sekretarja/visokega predstavnika, da imenuje g. Yvesa de Kermabona za vodjo misije Evropske unije za utrditev pravne države na Kosovu, in oznanil, da bo formalno imenovan po sprejetju skupnega ukrepa Sveta o vzpostavitvi misije.

               (2)

               Svet je 4. februarja 2008 sprejel Skupni ukrep 2008/124/SZVP.

               (3)

               Na podlagi člena 12(2) Skupnega ukrepa 2008/124/SZVP je Politični in varnostni odbor pooblaščen za sprejemanje ustreznih odločitev v skladu s členom 25 Pogodbe glede političnega nadzora in strateškega vodenja operacije EULEX KOSOVO, vključno s sklepom o imenovanju vodje misije –

         SKLENIL:
   Člen 1
   G. Yves de Kermabon se imenuje za vodjo misije Evropske unije za utrditev pravne države na Kosovu, EULEX KOSOVO.
   Člen 2
   Ta sklep začne učinkovati na dan sprejetja.
   Uporablja se do izteka veljavnosti Skupnega ukrepa Sveta 2008/124/SZVP.

      V Bruslju, 7. februarja 2008

            Za Politični in varnostni odbor

            Predsednik

         M. IPAVIC

      (1)  Glej stran 92 tega Uradnega lista.


title: 2011/20/EU: Sklep Evropske centralne banke z dne 13. decembra 2010 o povečanju kapitala Evropske centralne banke (ECB/2010/26)

text:
               15.1.2011

               SL

               Uradni list Evropske unije

               L 11/53

         SKLEP EVROPSKE CENTRALNE BANKE
   z dne 13. decembra 2010
   o povečanju kapitala Evropske centralne banke
   (ECB/2010/26)
   (2011/20/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 28.1 Statuta ESCB,
   ob upoštevanju Uredbe Sveta (ES) št. 1009/2000 z dne 8. maja 2000 o povečanju kapitala Evropske centralne banke (1) in zlasti člena 1 Uredbe,
   ob upoštevanju naslednjega:

               (1)

               V skladu s prvim stavkom člena 28.1 Statuta ESCB znaša kapital Evropske centralne banke (ECB) 5 milijard EUR. Kapital ECB je bil povečan na 5 760 652 402,58 EUR v skladu s členom 48.3 Statuta ESCB zaradi držav članic, ki so pristopile Uniji, in njihovih centralnih bank, ki so se pridružile Evropskemu sistemu centralnih bank.

               (2)

               V skladu z drugim stavkom člena 28.1 Statuta ESCB se kapital ECB lahko poveča z zneski, ki jih Svet ECB določi s kvalificirano večino iz člena 10.3 Statuta ESCB v mejah in pod pogoji, določenimi v Svetu Evropske unije po postopku iz člena 41 Statuta ESCB.

               (3)

               V skladu s členom 1 Uredbe (ES) št. 1009/2000 lahko Svet ECB poveča kapital ECB preko zneska, določenega v prvem stavku člena 28(1) Statuta ESCB, z dodatnim zneskom do največ 5 000 milijonov EUR.

               (4)

               V skladu z uvodno izjavo 4 Uredbe (ES) št. 1009/2000 ta uredba postavlja mejo za prihodnja povečanja kapitala ECB, tako da lahko Svet ECB kadar koli v prihodnosti odloči o dejanskem povečanju, namenjenem ohranjanju ustreznega lastnega kapitala, ki je potreben za poslovanje ECB.

               (5)

               Ob upoštevanju povečanja bilančne vsote ECB v zadnjih letih je treba kapital ECB povečati za 5 000 milijonov EUR, da bi se ohranil ustrezni lastni kapital, ki je potreben za poslovanje ECB –

         SPREJEL NASLEDNJI SKLEP:
   Člen 1
   Povečanje kapitala ECB
   Kapital ECB se poveča za 5 000 milijonov EUR, in sicer s 5 760 652 402,58 EUR na 10 760 652 402,58 EUR.
   Člen 2
   Začetek veljavnosti
   Ta sklep začne veljati 29. decembra 2010.

      V Frankfurtu na Majni, 13. decembra 2010

            Predsednik ECB

         Jean-Claude TRICHET

      (1)  UL L 115, 16.5.2000, str. 1.